איך שלושת התיקים בהם חשוד ראש הממשלה פוגמים בחיי היום-יום שלך? עברתי תיק-תיק ובדקתי כמה כסף יכולנו לחסוךאילו נתניהו לא היה מבצע את העבירות שהיועץ המשפטי לממשלה ומשטרת ישראל מייחסים לו. כמו-כן איך התיקים מכשירים שחיתויות עתידיות, כיצד ניהול המדינה נפגע, וגם על איזה תיק כולנו צריכים להגיד תודה?
היועץ המשפטי והמשטרה: רה"מ בנימין נתניהו העניק הטבות לשאול אלוביץ בתמורה למעורבות בלתי פוסקת בניהול אתר וואלה שבבעלותו. היועץ המשפטי והמשטרה: רה"מ קיבל "קו אספקה" של סיגרים ושמפניות מאנשי עסקים במשך 5 שנים, בשווי שהסתכם לכ-700 אלף שקל. נתניהו בתמורה ביצע פעולות שלטוניות למען אחד מרוכשי המתנות. נתניהו לא דיווח כדרוש על זיקותיו לאותם אנשי עסקים. היועץ המשפטי והמשטרה: רה"מ קידם עסקה לצמצום מספר העותקים של ישראל היום בתמורה לסיקור חיובי בידיעות אחרונות. גילית ש"ידיעות אחרונות" לא פועל בשליחות עיתונאית לתיווך מציאות ללא-מורא – אלא כדי להגדיל את הכנסות בעליו, בכל מחיר. מאידך ראית שלמען אינטרס אישי (סיקור חיובי) נתניהו מוכן לפגוע בקוראי ישראל היום, ולשקר לשלל דמויות שלטוניות. 